***ПРОЕКТ***

***ДОПЪЛНИТЕЛНО СПОРАЗУМЕНИЕ № 2***

***към***

***Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги от 14.04.2016 година***

***Днес,…………… .2020 г. между:***

„**Асоциация по ВиК** на обособената територия, обслужвана от „Водоснабдяване и канализация“ ЕООД гр. Хасково с ЕИК: 176239160, представлявана от Стефка Здравкова Стефанова,

и

**„Водоснабдяване и канализация“ ЕООД, гр. Хасково** с ЕИК: 126004284, представлявано от инж. Тодор Райчев Марков,

се сключи настоящото Допълнително споразумение № 2 към „Договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги“ от 14.04.2016 година, сключен по реда на чл. 198п от Закона за водите (“Договора”), с което Страните

***СЕ СПОРАЗУМЯХА ЗА СЛЕДНОТО:***

***В Допълнително споразумение № 1 от 02.11.2018 г. към Договора, чл. 12.3 се допълва , като след текста се добавя следния израз: „или на сделка с предприятие между двете търговски дружества „ВиК“ ООД Димитровград и „ВиК“ ЕООД Хасково съобразно чл. 15 от Търговския закон.“,***

***като придобива следния вид:***

**Член 12.** Влизане в сила

**12.1.** Настоящото Допълнително споразумение № 1 влиза в сила от датата на подписването му.

**12.2.** „Водоснабдяване и канализация“ ЕООД, гр. Хасково ще започне фактически и изцяло да предоставя Услугите на потребителите на териториите на община Стамболово със селата изброени в б.“Б“ от Преамбюла и община Тополовград и да стопанисва, поддържа и експлоатира Публичните активи на териториите на община Стамболово със селата изброени в б.“Б“ от Преамбюла и община Тополовград от 01.01.2019 година.

**12.3. „**Водоснабдяване и канализация“ ЕООД, гр. Хасково ще започне фактически и изцяло да предоставя Услугите на потребителите на териториите на община Димитровград и да стопанисва, поддържа и експлоатира Публичните активи на териториите на община Димитровград, от **01.01.2021 година** при вписване на реализирано преобразуване на двете търговски дружества ВиК ООД Димитровград и ВиК ЕООД Хасково ***или на сделка с предприятие между двете търговски дружества „ВиК“ ООД Димитровград и „ВиК“ ЕООД Хасково съобразно чл. 15 от Търговския закон.***

***За АВиК.................***

***За ВиК..................***